kardosdrur/scandi-wiki huggingface dataset:
Verdensfredsrådet

Verdensfredsrådet ()er en international fredsorganisation, der efter eget udsagn går ind for universel nedrustning, suverænitet og uafhængighed og fredelig sameksistens, og fører kampagner mod imperialismen, masseødelæggelsesvåben og alle former for forskelsbehandling.

Den kolde krig 

Fredsrådet blev grundlagt i 1950 på basis af Sovjetunionens kommunistiske partis politik for at fremme verdensomfattende fredskampagner mod USAs påståede "krigsmageri", og var som sådan et instrument for sovjetisk udenrigspolitik. Verdensfredsrådet fungerede under hele den kolde krig som den centrale kommunistiske frontorganisation, og havde som sådan nationale afdelinger i en lang række lande. I Danmark var bl.a. Fredens Tilhængere og Samarbejdskomiteen for Fred og Sikkerhed underafdelinger af Verdensfredsrådet.

Dens første præsident var den franske nobelprismodtager i kemi Frédéric Joliot-Curie, der var medlem af det franske kommunistparti.
I 1950 tog Verdensfredsrådet initiativ til udarbejdelsen af Stockholm-appellen, der advokerede for et forbud mod atomvåben. Appellen fik støtte fra ca. 500 mio. mennesker, heraf godt 380 mio. fra de kommunistiske lande.

Fra 1968 til 1999 havde Verdensfredsrådet hovedkvarter i Helsinki, i dag har rådet hovedsæde i Athen, Grækenland. I Danmark var bl.a. organisationerne Fredens Tilhængere og Samarbejdskomiteen for Fred og Sikkerhed tilknyttet Verdensfredsrådet.

Internationalt samarbejde 

Som en NGO tilknyttet FN samarbejder Verdensfredsrådet med UNESCO, UNCTAD, UNIDO, ILO og andre FN-organisationer, særlige udvalg og afdelinger. Ligesom Verdensfredsrådet deltager på De alliancefrie landes bevægelses, Den Afrikanske Unions, Den Arabiske Ligas og andre mellemstatslige organisationers møder som officiel observatør.

Tidligere præsidenter 
  Frédéric Joliot-Curie (1950–58) (Frankrig)
  John Desmond Bernal (1959–65) (Storbritannien)
  Isabelle Blume (1965–69) (Belgien)
  Romesh Chandra (generalsekretær i 1966–1977; præsident i 1977–90) (Indien)
  Evangelos Maheras (1990–93) (Grækenland)
  Albertina Sisulu (1993–2002) (Sydafrika)
  Prof Niranjan Singh Maan (generalsekretær) (Indien)
  Orlando Fundora López (2002–08) (Cuba)

Noter

Eksterne henvisninger 

 Verdensfredsrådets hjemmeside

Internationale organisationer
Etableret i 1949
Fir Park

Fir Park er et fodboldstadion i den skotske by Motherwell i North Lanarkshire og er fodboldklubben Motherwell F.C.s hjemmebane. Anlægget har en kapacitet på 13.742 siddepladser.

Billeder 

Fodboldstadioner i Skotland
Etableret i 1895
Motherwell
Motherwell F.C.
Critérium du Dauphiné 2010

Critérium du Dauphiné 2010, den 62. udgave af cykelløbet Critérium du Dauphiné blev arrangeret fra 6. til 13. juni 2010 i Frankrig. Løbet bestod af en prolog og 7 etaper. Janez Brajkovič vandt løbet sammenlagt.

22 hold blev inviteret til at deltage.
 ProTour-hold: AG2R La Mondiale, Astana, Caisse d'Epargne, Euskaltel-Euskadi, Footon-Servetto-Fuji, Française des Jeux, Garmin-Transitions, Team HTC-Columbia, Katusha, Lampre-Farnese Vini, Liquigas-Doimo, Milram, Omega Pharma-Lotto, Quick Step, Rabobank, Team Saxo Bank, Team RadioShack og Team Sky.
 Professionelle kontinentalhold: Bbox Bouygues Télécom, Cervélo TestTeam, Cofidis og Saur-Sojasun.

Etaper

Søndag 6. juni 2010 – Prolog: Évian les Bains, 6,8 km (ITT)

Mandag 7. juni – 1. etape: Évian les Bains > Saint Laurent du pont, 191 km

Tirsdag 8. juni – 2. etape: Annonay – Bourg Saint Andéol, 177 km

Onsdag 9. juni – 3. etape: Monteux > Sorgues (Enkeltstart), 49 km

Torsdag 10. juni – 4. etape: Saint Paul Trois Châteaux > Risoul, 210 km

Fredag 11. juni – 5. etape: Serre Chevalier > Grenoble, 144 km

Lørdag 12. juni – 6. etape: Crolles > Alpe d'Huez, 152 km

Søndag 13. juni – 7. etape: Allevard les Brains > Sallanches, 148 km

Slutresultater

Samlet stilling

Pointtrøjen

Bjergtrøjen

Holdkonkurrencen

Eksterne henvisninger 
 Officiel side

Cykelløb i 2010
2010
Moses Sithole

Moses Sithole (født 17. november 1964) er en sydafrikansk seriemorder, som har begået 38 mord, og er kendt som "ABC MURDERS" (ABC morderne), fordi de begyndte i Atteridgeville, fortsatte i Boksburg og endte i Cleveland, en forstad til Johannesburg.

Tidligere Liv 
Sithole blev født i Vosloous, et fattigt område af Boksburg, Gauteng apart-æraen i Sydafrika. Da han var fem, døde hans far og hans mor forlod familien. Sithole og hans søskende tilbragte de, de næste tre år på et børnehjem, hvor han senere sagde, at de var blevet mishandlet. Han løb væk derfra, for at kunne bo hos sin mor, men hun sendte ham tilbage til børnehjemmet. 

Han begyndte at voldtage kvinder i tyverne (Tre piger, 20-22 år), før man endelig vidnede mod ham. Han blev sendt i fængsel, hvor han blev seksuelt misbrugt af andre fangere. I 1994, hvor han blev løsladt, begyndte han at myrde.

Kriminalitet 
Sithole ville få adgang til ofrene, ved at lade som om han var forretningsmand og tilbyde dem arbejde. Når han havde fået deres tillid, ville han lokke dem til at gå igennem en mark (På afrikansk, en Veld), indtil de var ude af syne og derefter voldtage og kvæle/hænge dem. Nogle gange, ville han tilkalde ofrets familie for at håne og gøre dem ondt.

Dom 
Den 5. december 1997 blev Sithole idømt 50 år fængsel for hver af de 38 mord, 12 års fængsel for hver af de 40 voldtægter, og fem års fængsel for hver af de seks røverier. Han modtager behandling for HIV-virus i fængslet, men hans kone og barn døde af sygdommen, fordi de ikke havde råd til behandling.

Seriemordere fra Sydafrika
Martha Washington

Martha Dandridge Custis Washington (2. juni 1731 – 22. maj 1802) var gift med George Washington, USA's første præsident.

Hun mødte George Washington ved et arrangement i Williamsburg, Virginia, og efter kort tids bekendtskab besluttede de sig for at gifte sig. Brylluppet blev holdt den 6. januar 1759.

Eksterne henvisninger 

Personer i 1700-tallet
USA's førstedamer
Speed Demon

Speed Demon er en sang fra Michael Jacksons Bad-plade. Sangen er nummer tre på tracklisten, og handler om bil – motorcyklister, der kører for stærkt. Sangen blev aldrig noget stort hit, og der er heller ikke lavet nogen musikvideo til den. Den er dog med i Moonwalker filmen.

Sange af Michael Jackson
Liberian Girl

"Liberian Girl" er en kærlighedssang fra Michael Jacksons Bad-plade, der udkom i 1987. Sangen er en kærlighedssang, og den er skrevet og komponeret af Michael Jackson selv. Sangen er nummer fire på tracklisten. På trods af, at den har en tilhørende musikvideo, er den aldrig blevet noget særlig stort hit.

Musikvideo 
I musikvideoen medvirker en lang række af Jacksons kendte venner. Personerne er listet i den rækkefælge hvor de medvirker:

Hitlister

Referencer 

Sange af Michael Jackson
Sange fra 1987
Just Good Friends

Just Good Friendser en duet mellem Michael Jackson og Stevie Wonder. Den er nummer fem på Bad-pladen. Sangen har ingen tilhørende musikvideo, og den handler om en pige, som de mener, elsker dem. Hun viser det bare aldrig, og hvis nogen spørger siger hun, at de bare er gode venner.

Sange af Michael Jackson
Another Part of Me

Another Part Of Me er en sang fra Michael Jacksons Bad-plade. Sangen er nummer seks på tracklisten. Sangen handler om, at vi alle kan gøre en forskel her i verden, også selvom vi ikke giver lige så store bidrag, som Michael Jackson gør. Ifølge interviewet med Quincy Jones ville Michael hellere have Streetwalker med, men det endte med, at Another Part Of Me kom med alligevel.
Sangen er også en del af soundtracket fra kortfilmen Captain EO fra Disney, som Michael spillede hovedrollen i.

Sange af Michael Jackson
Streetwalker

Streetwalker er en sang, der egentlig var skrevet til Bad-pladen, men den kom ikke med. I stedet kom Another Part of Me med. Sangen er en kærlighedssang, og den er skrevet og komponeret af Michael Jackson.

Sange af Michael Jackson
Yuncheng (Shanxi)

Yuncheng (运城; pinyin: Yùnchéng) er den sydvestligste by på præfekturniveau i provinsen Shanxi i Folkerepublikken Kina. Den grænser til bypræfekturene Jincheng og Linfen i øst og nord, og til provinserne Shaanxi og Henan i vest og syd. Præfekturet har et areal på 14.106 km², og en befolkning på
4.960.000 mennesker (2007) og en befolkningstæthed 
352 indb./km ².

Administrative enheder 
Yuncheng består af et bydistrikt, to byamter og ti amter:

 Bydistriktet Yanhu – 盐湖区 Yánhú Qū ;
 Byamtet Yongji – 永济市 Yǒngjì Shì ;
 Byamtet Hejin – 河津市 Héjīn Shì ;
 Amtet Ruicheng – 芮城县 Ruìchéng Xiàn ;
 Amtet Linyi – 临猗县 Línyī Xiàn ;
 Amtet Wanrong – 万荣县 Wànróng Xiàn ;
 Amtet Xinjiang – 新绛县 Xīnjiàng Xiàn ;
 Amtet Jishan – 稷山县 Jìshān Xiàn ;
 Amtet Wenxi – 闻喜县 Wénxǐ Xiàn ;
 Amtet Xia – 夏县 Xià Xiàn ;
 Amtet Jiang – 绛县 Jiàng Xiàn ;
 Amtet Pinglu – 平陆县 Pínglù Xiàn ;
 Amtet Yuanqu – 垣曲县 Yuánqǔ Xiàn.

Trafik 
Kinas rigsvej 209 løber gennem området. Den begynder i Hohhot i Indre Mongoliet, krydser gennem provinserne Shanxi, Henan, Hubei, Hunan og ender i havnebyen Beihai i Guangxi.

Bypræfekturer i Shanxi
Kompromat

Kompromat (rus. компромат, kort for компрометирующий материал, kompromitterende materialer) er et russisk udtryk for kompromitterende materialer om en politiker eller anden offentlig person. Sådanne materialer kan bruges til at skabe negativ omtale, til afpresning eller til at sikre loyalitet. Kompromat kan komme fra forskellige kilder eller simpelthen være forfalsket. Udbredt brug af kompromat er set som et karakteristisk træk ved det politiske liv i Rusland og andre tidligere sovjetrepublikker.

En udvikling, der er set i de senere år, er specialiserede kompromat-websites, kendtest nok den russiske Компромат.Ru (compromat.ru), som (mod et gebyr på nogle hundrede dollars) offentliggør kompromat om hvem som helst. Det sker derfor undertiden at sådanne websites blokeres af russiske internetudbydere og at deres ejere får et anstrengt forhold til de russiske myndigheder.

Se også
 Ærekrænkelse
 Bagvaskelse

Referencer

Eksterne henvisninger 
 Компромат.Ru
 Компромат.Ua

Politik
Russiske ord og vendinger
Xinzhou (Shanxi)

Xinzhou (kinesisk skrift: 忻州; pinyin: Xīnzhōu) er et bypræfektur i den kinesiske provins Shanxi.
Præfekturet har et areal på 25.180 km2, og en befolkning på 2.990.000 mennesker (2007), og en befolkningstæthed på 119 indb./ km².

Administrative enheder 
Xinzhou består af et bydistrikt, en byamt og elleve amter:

 Bydistriktet Xinfu – 忻府区 Xīnfǔ Qū ;
 Byamtet Yuanping – 原平市 Yuánpíng Shì ;
 Amtet Dingxiang – 定襄县 Dìngxiāng Xiàn ;
 Amtet Wutai – 五台县 Wǔtái Xiàn ;
 Amtet Dai – 代县 Dài Xiàn ;
 Amtet Fanshi – 繁峙县 Fánshì Xiàn ;
 Amtet Ningwu – 宁武县 Níngwǔ Xiàn ;
 Amtet Jingle – 静乐县 Jìnglè Xiàn ;
 Amtet Shenchi – 神池县 Shénchí Xiàn ;
 Amtet Wuzhai – 五寨县 Wǔzhài Xiàn ;
 Amtet Kelan – 岢岚县 Kělán Xiàn ;
 Amtet Hequ – 河曲县 Héqǔ Xiàn ;
 Amtet Baode – 保德县 Bǎodé Xiàn ;
 Amtet Pianguan – 偏关县 Piānguān Xiàn.

Trafik 
Kinas rigsvej 108 løber gennem bypræfekturet. Den begynder i Beijing og fører via Taiyuan, Xi'an og Chengdu mod syd til Kunming i den sydvestlige provins Yunnan. 

Kinas rigsvej 208 fører gennem området. Den begynder i Erenhot og fører via Jining og Datong og Taiyuan til Changzhi i provinsen Shanxi.

Bypræfekturer i Shanxi
J.D. Tippit

J. D. Tippit (18. september 1924 – 22. november 1963) var en amerikansk politibetjent fra Dallas Police Department, som ifølge forkellige undersøgelser, herunder Warrenkommisionen, blev skudt og dræbt af John F. Kennedys formodede morder, Lee Harvey Oswald, nogle minutter efter attentatet på Kennedy. Tippit blev 39 år.

Attentatet på John F. Kennedy
Personer der er blevet myrdet
Politifolk fra USA
Kasper Jensen (fodboldspiller)

Kasper Jensen (født 7. oktober 1982 i Aalborg) er en dansk tidligere fodboldspiller.

Karriere 
Kasper Jensen spillede i sine ungdomsår i AaB, hvor det dog ikke blev til et gennembrud på klubbens bedste mandskab. Siden har fodboldkarrieren bl.a. bragt ham til Tyskland og Sverige.

Den 28. februar 2013 skrev Kasper Jensen kontrakt med Vejle Boldklub, hvor han konkurrerede med Kristian Fæste om pladsen som 1. målmand .

Efter en halv sæson i Vejle skiftede han til Silkeborg IF på en to-årig kontrakt.

Kasper Jensen har spillet 4 kampe på forskellige danske U-landshold.

Kasper Jensen indstillede officielt karrieren i november 2015 for at hellige sig til sit job som ejendomsmægler.

Referencer

Eksterne henvisninger 
 Spillerprofil: Vejle Boldklub

Personer fra Aalborg
Fodboldspillere fra Danmark
Fodboldspillere fra FC Midtjylland
Fodboldspillere fra AaB
Fodboldspillere fra Werder Bremen
Fodboldspillere fra FC Carl Zeiss Jena
Fodboldspillere fra SC Paderborn 07
Fodboldspillere fra SønderjyskE
Fodboldspillere fra Djurgårdens IF Fotboll
Fodboldspillere fra Vejle Boldklub
Fodboldspillere fra Silkeborg IF
Kromosom 2 (mennesket)

Kromosom 2 er et af menneskets 23 kromosompar, og menneskets celler indeholder sædvanligvis to kopier af dette kromosom. Kromosom 2 er det næststørste kromosom hos mennesket, idet det omfatter mere end 242 millioner basepar  (DNA's byggesten) og repræsenterer næsten 8% af det samlede DNA i cellerne.

Identificering af generne på hvert kromosom er et aktivt område inden for genforskningen. Eftersom forskerne benytter forskellige metoder til at anslå antallet af gener på hvert kromsom, findes der varierende angivelser af antallet. Kromosom 2 indeholder sandsynligvis i omegnen af 1.192 til 1.282 protein kodende gener, herunder de, som hører til HOXD homeobox- gengruppen.

Evolution 

Alle medlemmer af den biologiske familie menneskeaber (Hominidae), bortset fra mennesket, har 24 kromosompar, idet mennesket kun har 23 par. Menneskets kromosom 2 er alment accepteret at være resultatet af, at to tidligere kromosomer er blevet til et enkelt ved at hægte deres ender sammen.

Denne opfattelse er begrundet i følgende forhold:

 Overensstemmelsen mellem kromosom 2 og to selvstændige kromosomer hos aberne. Menneskets nærmeste slægtning hos dyrene, den almindelige chimpanse, har dna-sekvenser, som er næsten helt identiske med menneskets kromosom 2, men de findes på to selvstændige kromosomer. Det samme gælder for de mere fjerntstående arter gorillaen og orangutangen. 
 Tilstedeværelsen af et rudimentært centromer (et centromer er en indsnævning på et kromosom, som udgør et hæftningspunkt for proteintråde under mitose). Et kromosom har normalt kun en centromer, men på kromosom 2 er der rester af endnu et centromer. 
 Tilstedeværelsen af rudimentære telomerer. Disse findes normalt kun i et kromosoms ender, men i kromosom 2 er der yderligere telomer-sekvenser midt på. 

Opbygningen af kromosom 2 anses derfor for en stærk støtte til opfattelsen af, at mennesket og aberne har en fælles forfader. Ifølge forskeren J. W. IJdo: "We conclude that the locus cloned in cosmids c8.1 and c29B is the relic of an ancient telomere-telomere fusion and marks the point at which two ancestral ape kromosoms fused to give rise to human kromosom 2."

Gener 
De følgende gener findes på kromosom 2:

Relaterede sygdomme og uregelmæssigheder 
Nedenstående sygdomme har sammenhæng med fejl i gener, som hører til kromosom 2:

Kilder 

Kromosomer
Homo sapiens
Ibrahim ibn al-Walid

Ibrahim ibn Al-Walid (ukendt fødselsår, død 25. januar 750) ()  
var søn af kalif al-Walid 1. og var selv i 744 kortvarigt kalif af Umayyade-kalifatet, indtil han abdicerede og gik i skjul i frygt for sine politiske modstandere.

Bibliografi
 Muhammad ibn Jarir al-Tabari History v. 26 "The Waning of the Umayyad Caliphate," transl. Carole Hillenbrand, SUNY, Albany, 1989; v. 27 "The Abbasid Revolution," transl. John Alden Williams, SUNY, Albany, 1985 

Umayyade-kalifatet
Kaliffer
Benifloden

Benifloden (spansk: Río Beni) er en flod i det nordlige Bolivia. Den udspringer i Andesbjergene nord for La Paz og løber mod nordøst. Syd for byen Rurrenabaque løber Beni gennem regnskov, nord for denne by gennem pampas i Amazonbassinet.

Ved byen Riberalta møder Benifloden Madre de Dios Floden, som kommer fra Peru.

Benifloden løber sammen med Mamoréfloden ved grænsen mellem Bolivia og Brasilien, hvor de 2 floder Benifloden og Mamoréfloden danner Madeirafloden, en af de største bifloder til Amazonfloden.

Syd for Rurrenabaque, i Bala Kløften (Angosto del Bala), skærer Benifloden gennem Bala Bjergkæden. Gennem årtier har der været forslag om at bygge en dæmning på stedet. Denne dæmning ville danne en stor sø, som ville oversvømme store landområder med regnskov, heraf en betydelig del af Madidi Nationalparken. Dæmningsprojektet er stadig ikke opgivet, men den lokale befolkning og turister/naturelskere håber på, at projektet aldrig vil blive realiseret. Et argument for bygningen af dæmningen er at vandkraften kan skabe elektricitet, også til eksport. Imidlertid er området meget tyndt befolket, og strømmen skulle føres meget langt bort for at gøre nytte. Og som tiden går, vil investering i solenergianlæg ved mere beboede områder i Bolivia formodentlig blive en mere lønsom investering.

En af Beniflodens bifloder er Tuichifloden i Madidi Nationalparken. Tuichifloden løber sammen med Benifloden syd for Rurrenabaque og Bala Kløften.

Benifloden er sejlbar for mindre både det meste af året. Omkring Rurrenabaque er der en livlig lokal trafik med passagerer og fragt, idet floden er eneste transportvej for mange mindre samfund. Ligesom der er sejlads med turister fra Rurrenabaque til regnskoven og Madidi Nationalparken.

Mellem Rurrenabaque og Riberalta i nord er der ikke længere gennemgående sejlads, idet landevejen har overtaget trafikken.

Op ad Benifloden mod syd/sydvest er det muligt at sejle til Guanay. En rute der i retningen Guanay – Rurrenabaque benyttes af enkelte turselskaber som tilbyder turister et alternativ til flyvetur eller busrejse til Rurrenabaque.

Benifloden er desværre svært forurenet. Vandet er gråt og mudret, og indeholder betydelige mængder tungmetaller, især kviksølv, og andre uønskede kemikalier. Forureningen kommer fra en omfattende guldgraveraktivitet i Guanay-området.

Ned ad floden fra Guanay og ca. 30 km fra Guanay (øst for Guanay) ligger den lille guldgraverby Mayaya. Mellem Mayaya og Rurrenabaque, en strækning på ca. 120 km i direkte luftlinie, og måske 200 km ad floden, er der ingen byer eller anden adgang til veje eller 'civilisation'.

I regntiden kan vandstanden i Benifloden stige med flere meter.

Eksterne Henvisninger 

Bolivias geografi
Vandløb i Sydamerika
Tony Palermo

Tony Palermo er den nuværende trommeslager i Papa Roach. Hans første tourné som trommeslager i Papa Roach var i 2009, hvor bandet spillede i Store Vega i Danmark. Han har nu været med til at udgive to Papa Roach-cd'er: Metamorphosis og Time For Annihilation.

Trommeslagere fra USA
Medico innovation

Medico Innovation er et fem-årigt program støttet af brancheforeningen Medicoindustrien, DTU, forskerparken Scion DTU, DELTA, Vækstforum Hovedstaden samt EU's Regionalfond. Medico Innovations mål er at fremme innovation og skabe vækst i den danske medtech sektor. Aktiviteterne rummer offentlige-private innovationssamarbejder, netværk samt kompetenceudvikling. Medico Innovation er regionalt funderet, men forankret i industrien og dermed landsdækkende. Samarbejde med udenlandske medtech-klynger og de danske innovationscentre i USA, Kina og Tyskland sikrer et internationalt udsyn. Medico Innovation er ledet af Martin Stenfeldt og holder til i Lyngby på DTU's campus.

Forskningsprojekter
Sundhedsteknologi
Marie Dalsgaard Rønn

Marie Dalsgaard Rønn (født 1978 som Marie Christensen-Dalsgaard) er en dansk tv-vært, bedst kendt fra DR's Lille Nørd. Sammen med sin makker fra Lille Nørd, Jeppe Vig Find, blev hun 1. maj 2008 ansat på TV 2 som redaktionschef, hvor de sammen blandt andet bidrog til udviklingen af TV2s børne-TV flade Bavian. I 2010 startede Marie og Jeppe deres eget produktionsselskab, Pilot Film.

Referencer

Eksterne henvisninger 
 

Tv-værter fra Danmark
Karskov

Karskov (dansk) eller Karschau (tysk) er en bebyggelse beliggende syd for Arnæs ved Slien i Angel i Sydslesvig. Administrativt hører landsbyen under Ravnkær-Fovlløk i Slesvig-Flensborg kreds i den nordtyske delstat Slesvig-Holsten. I kirkelig henseende hører landsbyen under Ravnkær Sogn, som lå i den danske tid i Slis Herred (Gottorp Amt). Karskov er et sammensat stednavn af ordene karse og -skov, første gang dokumenteret 1804. 1837 nævnes her en gård med kalkbrænderi og fem kådnersteder. 1871 kom stedet under Fovlløk Kommune. Nord for Karskov har den 3,5 km lange Kusbæk (Kuschbeek) udløb i Slien. Syd for stedet er der en større campingplads. Stedet er ellers omgivet af Paverød (Pageroe, Borne Komune) i syd, Havretved (Habertwedt, Grødersby Kommune) i nord og Vindemark på Sliens modsatte bred i øst.

Noter 

Byer i Angel
Slien
Arkæologiske områder
James Hargreaves

James Hargreaves (1720 – 22. april 1778 i Nottingham) var en engelsk væver og opfinder af "Spinning Jenny", en automatiseret spindemaskine som blev et vigtigt symbol for og en betydningsfuld opfindelse under Den industrielle revolution. Han boede i Lancashire, et stykke udenfor Manchester.

Opfindere fra Storbritannien
Personer fra Nottingham
Samuel Grubbe

Samuel Grubbe (født 19. februar 1786 på Segloraberg i Elfsborgs län, død 7. november 1853 i Uppsala) var en svensk filosof.

I 1806 blev han ansat som docent. I 1813 blev han professor i logik i Uppsala, 1827 i etik og politik. 1840—44 var han medlem af statsrådet, senere levede han som privatmand.

Grubbe var oprindelig tilhænger af Schelling, men forsøgte senere at begrunde en opfattelse, ifølge hvilken Gud er en absolut personlighed uden for tid og rum, hos hvem de endelige bevidstheder er evige ideer. De endelige bevidstheders leven i tiden er kun et skin, der skyldes den sanselige opfattelsesforms ejendommeligheder.

Grubbe, der anses for en af Sveriges betydeligste filosoffer og er Boströms forløber, udgav kun få skrifter og har væsentlig virket gennem sine formfulde forelæsninger. Hans Filosofiska skrifter i urval er udgivne af Nyblæus (7 bind, 1876-84).

Kilder 
 

Filosoffer fra Sverige
Ansatte ved Uppsala Universitet
Faglitterære forfattere fra Sverige
Svensksprogede forfattere fra Sverige
Kirkeministre fra Sverige
Henry Bessemer

Sir Henry Bessemer (født 19. januar 1813 i Charlton i England, død 15. marts 1898) var en engelsk ingeniør og opfinder.
Han var mest kendt for Bessemerprocessen som gjorde det både lettere og billigere at fremstille stål. Denne proces betød derfor, at der blev produceret en række stålprodukter, såsom våben og togskinner. 

Da det viste sig vanskeligt at overbevise de på daværende tidspunkt eksisterende stålproducenter om fordelene ved den nye proces, blev Bessemer tvunget til selv at prøve at udnytte processen kommercielt. Med venners hjælp fandt ham frem til nogen egnede områder i Sheffield, og oprettede her stålfabrikker.

Selv om processen ikke længere benyttes, var den af stor betydning da den blev lanceret, fordi den mindskede omkostningerne ved stålproduktion betragteligt og erstattede dermed mindre betydningsfulde materialer. Bessemerprocessen bidrog dermed stærkt til Den industrielle revolution.

Eksterne henvisninger 

Medlemmer af Royal Society
Personer tildelt Order of the British Empire
Personer i den industrielle revolution
Ingeniører fra Storbritannien
Opfindere fra Storbritannien
Axel Nyblæus

Johan Axel Nyblæus (født 20. maj 1821 i Stockholm, død 24. februar 1899 i Lund) var en svensk filosof.

Nyblæus var professor i Lund i filosofi og vandt et anset navn både som lærer og som forfatter, navnlig påvirket af Boström, til hvis mest betydelige disciple han hører.

Hans studier samlede sig navnlig om retsfilosofi (Statens straffrätt, 3. oplag 1879) og om filosofiens historie, hvor han har skabt et i svensk videnskabelig litteratur klassisk værk, som dog forblev ufuldendt: Den filosofiska forskningen i Sverige från slutet af adertonde århundradet (1873—97).

Kilder 

 

Filosoffer fra Sverige
Professorer fra Sverige
Ansatte ved Lunds Universitet
Medlemmer af Kungliga Vetenskapsakademien
Faglitterære forfattere fra Sverige
Svensksprogede forfattere fra Sverige
Svenskere i 1800-tallet
Personer fra Stockholm